Florin Constantin (membru Divertis) a povestit un nou episod din lupta pe care o duce cu birocrația din Primăria ieșeană pentru a primi ajutorul de urgență promis după explozia din Copou de săptămâna trecută.

Într-o nouă postare pe Facebook, intitulată PRIMARIE vs. OMENIE, Florin Constantin prezintă motivele pentru care s-a săturat să mai facă rost de ”hartii murdare”

”Dupa un prim soc trecut cu bine, primaria isi intra in ritm si in atributii. Dupa ce prin reprezentantii de vaza s-a initiat turneul televiziunilor, radiourilor si ziarelor si s-a vorbit mult si cu lux de amanunte despre ceea ce se face, adica anchete in curs de desfasurare, expertize in curs de finalizare, actiuni de ajutorare in curs de pregatire, actiuni in desfasurare in curs de urgentare si toate acestea nesoldate in realitate cu nici un rezultat concret (nici un leu, nici nici o grija, nici o speranta), cu ceea ce se va face, cum va fi si ce va fi, in realitate absolut nimic, iata, dupa 9 zile, inca nu exista nici un comunicat oficial precum ca a fost si ce-a fost.

Doar unii dintre noi, si anume cei care au reusit sa obtina adeverintele, cupoanele, fluturasii, copiile scanate sau ce-a mai fost nevoie, iata, discret, sa nu auda si ceilalti, au fost sunati de viceprimar pentru a lise cere si alte acte, acum copia scanata si trimisa pe e-mail a actului de vanzare-cumparare a apartamentului. Nu ca n-ar sti cu exactitate matematica cine si cum locuieste acolo, fiindca impozitele si taxele vin insotite de o documentare impecabila, da asa, sa mai fie de-o bariera in calea ajutorului de urgenta. Cei care vor trece si de asta, sa nu se bucure. Imediat vor fi sunati de vreun vice, de vreun sef de departament, de vreun imbuibat bine platit ca sa ne mimeze ajutorarea si care va cere copie scanata dupa certificatul de nastere. Vor urma copiile dupa certificatul de casatorie, hotararea de divort, diploma de bacalaureat, diploma de licentiat, de doctorat, de emigrat, in fine, posibilitatile sunt infinite.

Asa cum am facut public la televiziuni si radiouri, renunt la acest ajutor de urgenta in caz ca mi se vor mai cere acte si dovezi suplimentare si asta nu pentru ca n-as avea nevoie dar fiecare urcat printre ruine dupa noi si noi acte total inutile, pune in pericol viata a 3 oameni. A mea si a celor doi pompieri insotitori. In cazul unei nenorociri, viata mea sfaramata cum e, chiar n-ar conta. Dar cei doi si-ar da-o imediat pentru a mea. Iar in caz de supravietuire, n-as putea sa privesc in ochi sotiile lor, mamele lor, copiii lor si toti cei care vor sti ca si-au dat viata pentru niste hartii absolut inutile si niste vorbe absolut goale.

Iar voua, prieteni cunoscuti si necunoscuti, cu lacrimi in ochi si sufletul in mii de farame, va multumesc pentru ajutor si omenie!!!

Sa va iubiti si sa nu va acoperiti sufletul cu hartii murdare”

Florin Constantin a mai scris un reportaj tulburător după tragedie (VEZI AICI) și despre bătaia de joc la care sunt supuse victimele (VEZI AICI)